Hva vi søkte på i 2015 speiler årets viktigste begivenheter og hva som opptar nordmenn. Blant annet googlet vi en colombianer, en ung politiker og et naturfenomen.

Store dramatiske begivenheter har preget 2015, og noe av det nordmenn lurte mest på under kategorien «hva skjer..?» var situasjonen i Syria og Hellas. Vi lurer også på hva som skjer etter døden og hva som foregår på et nominasjonsmøte.

Valget var viktig

Årets valg preget også våre søk i 2015 og både «hva skal jeg stemme?», «hvor skal jeg stemme?» og «hvordan stemme?» er høyt oppe i sine respektive kategorier. Miljøpartiet De grønne tar begge topplasseringene under kategorien «politikerne» med Lan Marie Nguyen Berg og Rasmus Hansson. Piratpartiet har økt mest i kategorien for «politiske partier».

Populære personligheter

Norges største fotballtalent Martin Ødegaard har fått mye oppmerksomhet i 2015 og det samme har blant annet blogger Caroline Berg Eriksen og Pablo Escobar, takket være Netflix-serien Narcos. NRK-serien Skam har høstet både god kritikk og en rekke søk i løpet av året.

Solformørkelse og emojis

Nordmenn er kjent for sin interesse for vær og i år har solformørkelse vært et hett tema. Vi lurte på hva en solformørkelse faktisk er, hvor ofte det forekommer og hvordan vi kan se den. I år har også et annet fenomen tatt av, nemlig såkalte emojis (piktogram). Britiske Oxford Dictionaries kåret gledeståre-emoji til årets ord, mens nordmenn er svært begeistret for «star» og «spock».

Her er noen av topplistene:

Hva betyr…?

1. Hva betyr stjerne på Snapchat

2. Hva betyr jordskott

3. Hva betyr navnet ditt

4. Hva betyr je suis Charlie

5. Hva betyr bae

6. Hva betyr Snapchat

7. Hva betyr pinse

8. Hva betyr islam

9. Hva betyr anno

10. Hva betyr thug life

Hva skjer…?

1. Hva skjer i Syria

2. Hva skjer hvis Hellas går konkurs

3. Hva skjer etter døden

4. Hva skjer på et nominasjonsmøte

5. Hva skjer når man har svulst

6. Hva skjer hvis man onanerer for mye

7. Hva skjer i fotosyntesen

8. Hva skjer med maten i endetarmen

9. Hva skjer i tykktarmen

10. Hva skjer med pensjonen ved dødsfall

Hvordan…?

1. Hvordan stemme

2. Hvordan hjelpe flyktninger

3. Hvordan bruke nye Snapchat

4. Hvordan se på solformørkelse

5. Hvordan få fransk flagg på profilbilde

6. Hvordan slette Instagram konto

7. Hvordan øke masker

8. Hvordan få kjæreste

9. Hvordan slutte å snuse

10. Hvordan blåse ut egg

Politikere

1. Lan Marie Nguyen Berg

2. Rasmus Hansson

3. Karin Andersen

4. Anders Anundsen

5. Raymond Johansen

6. Per Sandberg

7. Audun Lysbakken

8. Knut Arild Hareide

9. Monica Mæland

10. Martin Kolberg

Podcast

1. Serial

2. Foppal

3. Tim Keller

4. Krisemøte

5. Tyngre

6. P3morgen

7. Lønsj

8. Tønne og Tusvik

9. Newstalk

10. Revolutions

På TV

1. Pablo Escobar

2. Paradise Hotel 2015

3. Jenter sesong 6

4. Farmen 2015

5. Tungtvann

6. Game of Thrones

7. Narcos

8. Fortitude

9. Heisenberg

10. Daredevil